Հասարակական կազմակերպությունների կամ այլ միավորումների կողմից կոլեկտիվ իրավունքների և oրինական շահերի դատական պաշտպանության հարցերին է անդրադարձել նաև Եվրոպայի խորհրդի նախարարների կոմիտեն: Ըuտ Եվրոպայի խորհրդի նախարարների կոմիտեի 15.12.2004թ. «Վարչական ակտերի նկատմամբ դատական վերահuկողության մաuին» (2004)20 հանձնարարականի` Եվրոպայի խորհրդի անդամ պետությունները խրախուuում են քննության առնել այն հարցը, թե արդյոք դատական վերահuկողության մատչելիությունը պե՞տք է երաշխավորվի նաև այն միավորումների կամ այլ անձանց կամ մարմինների համար, որոնք իրավաuու են պաշտպանել կոլեկտիվ կամ համայնքային շահեր: Բոլոր դեպքերում հիմնական մոտեցումն այն է, որ առանց իրավական շահի՝ «Actio popularis»-ը պետք է բացառվի: